Mis-Sibt 1 ta' Mejju, se tkun introdotta t-tieni fażi ta' rilaxx ta' restrizzjonijiet fid-djar tal-anzjani u fir-Residenza San Vinċenz de Paul. Fi stqarrija l-Ministru għall-Anzjani qal li dan ġie deċiż wara konsultazzjoni mad-Dipartiment tas-Saħħa Pubblika u l-Awtorità għall-Istandards għall-Ħarsien Soċjali. Ħmistax ilu tħabbret l-ewwel fażi ta' żjarat mingħajr perspex. Il-Ministru Michael Farrugia ħabbar li mis-Sibt l-1 ta' Mejju 2021: 2 qraba mill-istess dar jistgħu jżuru resident fid-dar tal-anzjani. Iż-żjarat ta' 25 minuta 'l waħda se jiżdiedu għal darbtejn fil-ġimgħa. B'hekk aktar qraba jkunu jistgħu jagħmlu appuntament Għall-okkażjoni ta' Jum l-Omm ir-residenti jista' jkollhom żjara miżjuda ta' 15-il minuta wara li jsir appuntament, is-Sibt 8 ta' Mejju jew il-Ħadd 9 ta' Mejju Residenti li għandhom id-dimensja jista' jkollhom żjara ta' 15-il minuta kuljum. Kull darba jistgħu jżuruhom sa 2 persuni mill-istess dar L-ilbies tal-maskri, iż-żamma tad-distanza u miżuri oħrajn iridu jibqgħu jkunu osservati Dan kollu se jkun jgħodd ukoll għar-Residenza San Vinċenz de Paul. Il-Ministru għall-Anzjani u l-Anzjanità Attiva Michael Farrugia enfasizza li r-restrizzjonijiet se jitnaqqsu b'kawtela biex kull darba jkun evalwat l-impatt qabel jittieħed pass ieħor, jiġifieri, it-tielet fażi. Ara xi tħabbar il-bieraħ Filmat: Ir-ristoranti se jerġgħu jiftħu mill-10 ta' Mejju